**Juuso Honka** (s. 11. maaliskuuta 1990 Turku) on suomalainen uransa lopettanut jääkiekkoilija. Isokokoisen Hongan vahvuuksiin kuuluivat ulottuvuus, kaksinkamppailut, röyhkeys ja energisyys. Hänen heikkouksiinsa kuuluivat pelinlukutaito, ajoittainen kiekon liikahautominen ja kiekonkatsominen pelin sijasta.

Ura
---

### Seuraura

Laitahyökkääjänä pelaava Honka on Turun Palloseuran kasvatti. Hän voitti B-nuorten SM-hopeaa vuonna 2007. Honka siirtyi Hämeenlinnan Pallokerhoon kaudeksi 2007–2008 ja voitti myös siellä B-nuorten hopeaa keväällä 2008. Kausina 2008–2009 ja 2009–2010 Honka pelasi yhteensä viisi Mestis-ottelua alle 20-vuotiaiden maajoukkueessa tehopistein 1+1=2.

Honka teki SM-liigadebyyttinsä kauden 2010–2011 avauskierroksella 16. syyskuuta 2010 vieraissa kasvattajaseuraansa TPS:ää vastaan. Hän sai ottelussa jääaikaa 7.42 minuuttia. Seuraavassa ottelussa 17. syyskuuta 2010 Honka teki SM-liigauransa ensimmäisen maalin kotiavauksessa Tampereen Ilvestä vastaan. Hänet palkittiin ottelun *Ilta-Sanomien* kahden tähden tähtipelaajana. Yhteensä Honka pelasi kauden aikana SM-liigassa 28 runkosarjaottelua tehden neljä maalia sekä kaksi playoff-ottelua tehopistein 1+1=2. Hän kuului HPK:n kauden suurimpiin yllättäjiin ja oli kevään 2011 pudotuspeleissä joukkueen parhaita hyökkääjiä. Hän pelasi myös kolme ottelua lainalla Mestis-joukkue Lempäälän Kisassa.

Helmikuussa 2011 Honka teki kaksivuotisen jatkosopimuksen HPK:n kanssa. Hän pelasi kaudella 2011–2012 kuitenkin vain kuusi ottelua loukkaantumisten takia ja ne pilasivat Hongalta myös koko kauden 2012–2013. Kauden 2013–2014 kynnyksellä hän siirtyi vuoden mittaisella sopimuksella sarjatasoa alemmas TuToon.

### Maajoukkueura

Honka on pelannut viisi nuorten ja 11 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | TPS | A-SM | 5 | 0 | 0 | 0 | 4 | – | – | – | – | – |
| 2007–2008 | HPK | A-SM | 12 | 0 | 1 | 1 | 8 | – | – | – | – | – |
| 2008–2009 | Suomi U20 | Mestis | 2 | 1 | 0 | 1 | 0 | – | – | – | – | – |
|  | HPK | A-SM | 39 | 12 | 11 | 23 | 50 | 4 | 1 | 1 | 2 | 0 |
| 2009–2010 | Suomi U20 | Mestis | 3 | 0 | 1 | 1 | 0 | – | – | – | – | – |
|  | HPK | A-SM | 25 | 8 | 11 | 19 | 22 | 1 | 0 | 0 | 0 | 4 |
| 2010–2011 | LeKi | Mestis | 3 | 0 | 0 | 0 | 0 | – | – | – | – | – |
|  | HPK | SM-liiga | 28 | 4 | 0 | 4 | 8 | 2 | 1 | 1 | 2 | 0 |
| 2011–2012 | HPK | SM-liiga | 6 | 0 | 0 | 0 | 4 | – | – | – | – | – |
| 2012–2013 | ei pelannut |  |  |  |  |  |  |  |  |  |  |  |
| 2 kautta | yhteensä | SM-liiga | 34 | 4 | 0 | 4 | 12 | 2 | 1 | 1 | 2 | 0 |

Lähteet
-------

* Juuso Honka The Internet Hockey Databasessa (englanniksi)
* Juuso Honka Eurohockey-sivustolla (englanniksi)
* Juuso Honka *Elite Prospects*. Everysport Media Group AB.  (englanniksi)

### Viitteet

1. ↑  Juuso Honka – TUTO – MESTIS – Jatkoaika.com – Kaikki jääkiekosta
2. 1 2  EliteProspects
3. ↑  Tilastot – Liiga  16.9.2010. Liiga. Viitattu 17.9.2010.
4. ↑  Tilastot – Liiga  17.9.2010. Liiga. Viitattu 7.7.2011.
5. ↑  Heino, Ville; Tuomi, Mikko: Kerhon todistukset 2010–2011  14.4.2011. Jatkoaika.com. Viitattu 16.9.2012.
6. ↑  Tuulola jatkaa HPK:ssa  11.2.2011. Jatkoaika.com. Viitattu 7.7.2011.
7. ↑  TUTO vahvistuu kolmella pelaajalla  4.9.2013. Jatkoaika.com. Viitattu 1.3.2014.